दुकानदार इसके बदले देता है टॉफी, करें शिकायत; एक-एक रुपए से ऐसे कमाएं लाखों
Bangalore Metropolitan Transport Corporation Case; ; What Can You Buy for One Rupee? दूध लेने पर या शॉपिंग माल्स में कई चीजें 999 या 549 की मिलती हैं। ऐसे में लगता है कि 1 रुपए के लिए क्या लड़ाई की जाए। क्या मैं अपना कोई नुकसान कर रही हूं?
जहां हम और आप दुकानदार के पास बिना सोचे ही एक रुपया छोड़ आते हैं वहां बेंगलुरु में एक आदमी एक रुपए के लिए कंज्यूमर कोर्ट पहुंच गया।
दरअसल, इस आदमी को बस कंडक्टर ने एक रुपया नहीं लौटाया था। बस फिर क्या था, आदमी पहुंच गया अदालत। कोर्ट ने याचिकाकर्ता की न सिर्फ सराहना की बल्कि बैंगलोर मेट्रोपॉलिटन ट्रांसपोर्ट कॉर्पोरेशन से 2 हजार रुपए का मुआवजा भी दिलवाया।
याद करें अपने दादा-दादी, नाना-नानी को। जो अक्सर ये कहते रहते हैं कि हमारे जमाने में एक रुपए में बहुत सारी चीजें आ जाती थीं। आज की जेनरेशन को यह बात स्टोरी टेलिंग की तरह लगती है।
इसलिए तो जब भी हमें एक-दो रुपए दुकानदार नहीं लौटाता या फिर उसके बदले टॉफी देता हम बुरा नहीं मानते। इसके पीछे ज्यादातर लोगों की सोच यह है कि एक ही रुपया तो है, इससे क्या हो जाएगा।
आज जरूरत की खबर में बात इसी एक रुपए की करेंगे। ‘एक रुपए से क्या ही हो जाएगा’ और ‘एक रुपए में मिलता ही क्या है’ की सोच को भी कुछ उदाहरण से बदलने की कोशिश करेंगे।
तो सबसे पहले समझ लें कि 1 रुपए में क्या-क्या मिल सकता है
सवाल: दूध लेने जाते हैं तो दुकानदार छुट्‌टे पैसे के बदले टॉफी देता है। इसी तरह शॉपिंग मॉल्स में कई चीजें 999 या 549 की मिलती हैं। उन्हें भी हम 1000 या 550 देकर ₹1 छोड़ देते हैं। क्या मैं अपना कोई नुकसान कर रही हूं?
जवाब: जब किसी दुकानदार या शॉपिंग माल में एक रुपया छोड़ देती हैं तो जाहिर सी बात है कि आप अपना नुकसान कर रही हैं। ज्यादातर शॉपिंग मॉल्स में इस तरह का प्राइस रखने की दो मुख्य वजह होती हैं…
उदाहरण से समझते हैं… मान लीजिए किसी कंपनी के भारत में 150 रिटेल आउटलेट है और हर आउटलेट पर औसत 100 कस्टमर एक रुपया वापस नहीं लेते, तो 365 दिनों में 150 *100 *365 = 54,750,00 यानी 54 लाख रुपए से ज्यादा का फायदा कंपनी को होता है।
यह भी समझें: इसके साथ ही आप अगर हर रोज किसी न किसी दुकान पर एक रुपया छोड़ रहे हैं तो इस हिसाब से आप हर साल 365 रुपए गंवा रहे हैं। कई बार तो उससे भी ज्यादा रकम ऐसे ही जाने दे रहे हैं। इसी पैसे को गुल्लक में भी अगर रखेंगे तो जरूरत के समय काम आएंगे।
सवाल: इतना ही फायदा है तो ज्यादातर लोग अपना एक रुपया छोड़ क्यों देते हैं?
जवाब: नुकसान होने के बावजूद ज्यादातर लोग एक रुपया आसानी से छोड़ देते हैं क्योंकि…
सवाल: क्या दुकानदार की शिकायत करने के लिए कंज्यूमर कोर्ट जा सकते हैं?
जवाब: हां, बिल्कुल। दुकानदार अगर छुट्टे पैसे लौटाने में आनाकानी करे तो jagograhakjago.gov.in या consumerhelpline.gov.in या टोल फ्री नंबर 1800-11-4000 या 14404 पर शिकायत कर सकते हैं। इसके अलावा 8130009809 पर मैसेज कर कंप्लेन कर सकते हैं।
सवाल: 1 रुपया जैसी छोटी रकम के लिए भी क्या कंज्यूमर कोर्ट जाया जा सकता है?
जवाब: हां, बिल्कुल। आप एक-दो रुपया के लिए भी कंज्यूमर कोर्ट जा सकते हैं।
सवाल: कंज्यूमर कोर्ट में केस लड़ने के लिए ग्राहक को खुद पैसे खर्च करने होंगे?
जवाब: जी हां, शुरुआत में आपको इसके पैसे खुद ही देने होंगे। मुआवजे के तौर पर आप इसका खर्चा भी कंपनी से क्लेम कर सकते हैं।
सवाल: इस मामले में याचिकाकर्ता को 2000 रुपए मिले मगर इससे ज्यादा तो उसने केस लड़ने में ही खर्चा कर दिए होंगे। आखिर कंज्यूमर कोर्ट जाने पर खर्चा कितना आता है?
जवाब: इस मामले में याचिकाकर्ता को उसका एक रुपया, 2000 रुपए का जुर्माना और 1000 रुपए का केस लड़ने में किया गया खर्चा वापस मिला था। कुल मिलाकर याचिकाकर्ता को 3001 रुपए मिले।
कंज्यूमर कोर्ट में केस लड़ने का खर्चा…
बिना एडवोकेट के आप खुद लड़ सकते हैं, अपना केस
आगे से आपको पैसे के बदले दुकानदार टॉफी या कैंडी दें तो साफ मना कर दें। अगर वो लड़े या जिद कर आपको बार-बार दें तो दुकानदार के खिलाफ कंज्यूमर कोर्ट में केस किया जा सकता है।
(आज के हमारे एक्सपर्ट हैं एडवोकेट सचिन नायक, सुप्रीम कोर्ट और मध्य प्रदेश हाई कोर्ट और अशोक पांडे, एडवोकेट मध्य प्रदेश हाई कोर्ट।)
जरूरत की खबर के कुछ और आर्टिकल भी पढ़ें
1. सर्दी के बाद बसंत नहीं, सीधा गर्मी आ गई:क्या मार्च में लू चलने लगेगी; इस बीमार करने वाले मौसम में खुद को कैसे बचाएं
फरवरी का महीना बसंत का होता है। इस बार बसंत बिल्कुल गायब है। देश के ज्यादातर हिस्सों में सर्दी के बाद सीधे गर्मी महसूस होने लगी है। सबसे ज्यादा टेम्परेचर राजस्थान और गुजरात में बढ़ रहा है। इन दिनों यहां के ज्यादातर क्षेत्रों में टेम्परेचर सामान्य से 9 डिग्री सेल्सियस तक ज्यादा है। (पढ़िए पूरी खबर)
2. 15 मिनट तक वॉशिंग मशीन में घूमता रहा मासूम:दूसरे की खिड़की से गिरकर मौत, सेफ्टी को लेकर क्या-क्या लापरवाही करते हैं पेरेंट्स
दिल्ली में एक डेढ़ साल का बच्चा खेलते-खेलते वॉशिंग मशीन के साबुन वाले पानी में जा गिरा। 15 मिनट तक बच्चा मशीन में ही कपड़ों के साथ वॉश होता रहा, तड़पता रहा। जब मां बच्चे को ढूंढते हुए मशीन के पास आई तो उसे आनन-फानन में अस्पताल पहुंचाया।
बच्चा पूरा नीला पड़ चुका था। उसका शरीर ठंडा पड़ गया था। बच्चे को सांस लेने में भी काफी परेशानी हो रही थी। 7 दिन तक कोमा में रहा। (पढ़िए पूरी खबर)